|  |  |
| --- | --- |
|  | REPUBLIKA HRVATSKA |
|  | **KOPRIVNIČKO - KRIŽEVAČKA ŽUPANIJA**  **Upravni odjel za gospodarstvo, komunalne djelatnosti i poljoprivredu** |

KLASA: 320-02/18-01/51

URBROJ: 2137/1-04/12-19-8

Koprivnica, 23. siječnja 2019.

**ŽUPANIJA: KOPRIVNIČKO-KRIŽEVAČKA**

**PROGRAM RASPOLAGANJA POLJOPRIVREDNIM ZEMLJIŠTEM U VLASNIŠTVU REPUBLIKE HRVATSKE**

**ZA OPĆINU KOPRIVNIČKI IVANEC**

Na temelju članka 101. stavka 5. Zakona o poljoprivrednom zemljištu („Narodne novine“ broj 20/18.) i članka 10. Odluke o upravnim tijelima Koprivničko-križevačke županije („Službeni glasnik Koprivničko-križevačke županije“ broj 7/15., 12/15., 2/16., 4/16.-pročišćeni tekst, 19/17. i 21/18), Koprivničko-križevačka županija, Upravni odjel za gospodarstvo, komunalne djelatnosti i poljoprivredu dana 23. siječnja 2019. godine, donio je

**Program raspolaganja poljoprivrednim zemljištem u vlasništvu**

**Republike Hrvatske za Općinu Koprivnički Ivanec**

**SADRŽAJ PROGRAMA**

1. Ukupna površina poljoprivrednog zemljišta u vlasništvu države na području Općine Koprivnički Ivanec (obuhvaćena samo k.o. Kunovec), iznosi: **37,6724** ha
2. Podaci o dosadašnjem raspolaganju

**T-1 Prikaz dosadašnjeg raspolaganja po svim oblicima - površina u ha**

|  |  |  |  |
| --- | --- | --- | --- |
| **R.br.** | **OBLIK RASPOLAGANJA**  **( skraćeni naziv iz ugovora)** | **Ukupan broj ugovora** | **Ukupna površina po ugovorima** |
|  | **zakup** | **1** | **0,8632** |
|  | **dugogodišnji zakup** | **0** |  |
|  | **koncesija** | **0** |  |
|  | **privremeno korištenje** | **2** | **9,8901** |
|  | **prodaja (neotplaćeno)\*** | **0** |  |
|  | **….** |  |  |

\*napomena: ovdje upisati samo površine koje su prodane, a neotplaćene

1. Sumarni pregled površina poljoprivrednog zemljišta u vlasništvu države prema oblicima raspolaganja

**T-2 Prikaz ukupnih površina po oblicima raspolaganja**

|  |  |  |
| --- | --- | --- |
| **OBLIK RASPOLAGANJA** | **Površina**  **u ha** | **NAPOMENA**  **(minirano, višegodišnji nasadi i sustavi odvodnje i navodnjavanja)** |
| površine određene za **povrat** | **0** |  |
| površine određene za **prodaju**  - jednokratno, maksimalno  do 25% | **7,0443** |  |
| površine određene za **zakup** | **30,6281** |  |
| površine određene za **zakup za ribnjake** | **0** |  |
| površine određene za **zakup zajedničkih pašnjaka** | **0** |  |
| površine određene za **ostale namjene**  - jednokratno, maksimalno  do 5% | **0** |  |

**MAKSIMALNA POVRŠINA ZA ZAKUP iznosi:** 15,00 ha.

**Tablica Prikaz raspolaganja po katastarskim česticama i oblicima raspolaganja je u prilogu u Excelu**.

**NAPOMENA/OBRAZLOŽENJE** (određene specifičnosti za područje jedinice lokalne samouprave):

|  |
| --- |
| Zakonom o poljoprivrednom zemljištu (Narodne novine br. 20/2018, u daljnjem tekstu Zakon) člankom 29. propisano je da se s poljoprivrednim zemljištem u vlasništvu države raspolaže na temelju Programa raspolaganja poljoprivrednim zemljištem kojeg donosi općinsko ili gradsko vijeće za svoje područje na prijedlog načelnika odnosno gradonačelnika.  Dana 17. srpnja 2018., nakon proteka zakonskog roka 11. lipnja 2018., Općina Koprivnički Ivanec dostavlja Koprivničko-križevačkoj županiji, Upravnom odjelu za gospodarstvo i komunalne djelatnosti Prijedlog Program sa prilozima na donošenje, sukladno članku 101. stavku 5. Zakona.  U Program raspolaganja poljoprivrednim zemljištem u vlasništvu Republike Hrvatske na području Općine Koprivnički Ivanec **nije uvrštena k.o. Koprivnički Ivanec** jer je za predmetnu k.o. u tijeku postupak katastarske izmjere.  Koprivničko – križevačka županija donijela je Program raspolaganje te ga dostavila Ministarstvu poljoprivredne na suglasnost.  Ministarstvo poljoprivrede je dostavilo očitovanje na Program raspolaganja poljoprivrednim zemljištem u vlasništvu Republike Hrvatske za područje Općine Koprivnički Ivanec KLASA:945-01/18-01/835, URBROJ:525-07/1804-18-2 02. studenog 2018., te je temeljem toga Općina Koprivnički Ivanec izradila novi Prijedlog Programa raspolaganja poljoprivrednim zemljištem KLASA:320-02/18-02/06, URBROJ:2137/09-19-1 od 16. siječnja 2019, koji je korišten u izradi ovog Programa.  Dokumentacija potrebna za donošenje Programa propisana je Pravilnikom o dokumentaciji za donošenje Programa raspolaganja poljoprivrednim zemljištem u vlasništvu RH (Narodne novine br. 27/2018).  Raspolaganje poljoprivrednim zemljištem u vlasništvu države u smislu ovog Zakona predstavlja zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti.  Glavni ciljevi koji se žele postići donošenjem Programa za područje Općine Koprivnički Ivanec su:  - efikasnije raspolaganje poljoprivrednim zemljištem,  - okrupnjavanje zemljišta i stavljanje u funkciju zapuštenog poljoprivrednog zemljišta,  - povećanje proizvodne funkcionalnosti poljoprivrednog zemljišta,  - usklađenje stanja u katastru sa stanjem u zemljišnim knjigama.  **Dosadašnje raspolaganje poljoprivrednim zemljištem na području Općine Koprivnički Ivanec:**  Poljoprivrednim zemljištem u vlasništvu RH na području Općine Koprivnički Ivanec raspolaže se temeljem slijedećih oblika raspolaganja:   * u zakupu se nalazi 0,8632 ha na temelju 1 sklopljenog ugovora: Općina Koprivnički Ivanec/zakupac, * privremeno se koristi 9,8901 ha na temelju 2 sklopljena ugovora: Agencijom za poljoprivredno zemljište/zakupci,   **Raspolaganje poljoprivrednim zemljištem prema predloženom Programu**  Prema službeno dostavljenim podacima Državne geodetske uprave, ukupna površina poljoprivrednog zemljišta u vlasništvu Republike Hrvatske na području Općine Ivanec, iznosi **37,6724** ha(obuhvaćena samo k.o. Kunovec).  Za poljoprivredno zemljište na području Općine Koprivnički Ivanec karakteristično je da prevladavaju male parcele,te nesređeno zemljišnoknjižno stanje.  Na području Općine Koprivnički Ivanec(obuhvaćena samo k.o. Kunovec), za zakup poljoprivrednog zemljišta na 25 godina s mogućnošću produljenja za isto razdoblje sukladno čl. 31. Zakona, određeno je 30,6281 ha.  Maksimalna površina za zakup iznosi 15,00 ha.  Za prodaju određeno je 7,0443 ha. Prema očitovanju ureda državne uprave u Koprivničko-križevačkog županiji, za potrebe povrata i zamjene u slučaju kada nije moguć povrat imovine oduzete za vrijeme jugoslavenske komunističke vladavine treba osigurati ukupno 9,1512 ha za k.o. Koprivnički Ivanec ( ovim Programom obuhvaćena je samo k.o. Kunovec), dok za područje k.o. Kunovec nema povrata imovine.Na području Općine Koprivnički Ivanec ne postoje površine predviđene za zakup za ribnjake.  Popis svih katastarskih čestica poljoprivrednog zemljišta u vlasništvu RH sa označenim dosadašnjim i predviđenim oblikom raspolaganja za Općinu Koprivnički Ivanec (obuhvaćena samo k.o. Kunovec), nalazi se u tablici u prilogu.  Na kopiji katastarskog plana sa podlogom digitalne ortofoto karte Općine Koprivnički Ivanec prikazane su sve katastarske čestice poljoprivrednog zemljišta u vlasništvu RH prema predviđenim oblicima raspolaganja, (obuhvaćena samo k.o. Kunovec) .  Na području Općine Koprivnički Ivanec nema poljoprivrednih površina na kojima je izgrađen sustav javnog navodnjavanja, niti se planira buduća gradnja javnog sustava za natapanje.  Sukladno članku 29.stavku 5. Općina Koprivnički Ivanec nije izložila Prijedlog programa na javni uvid i nije pokrenula postupak provedbe ocjene prihvatljivosti Programa za ekološku mrežu, te je Koprivničko – križevačka županija dopisom KLASA:320-02/18-01/51, URBROJ:2137/1-04/12-18-03 podnijela zahtjev za provedbu ocjene prihvatljivosti Programa za ekološku mrežu. Rješenjem Upravnog odjela za prostorno uređenje,gradnju,zaštitu okoliša i zaštitu prirode KLASA:UP/I-612-07/18-01/17, URBROJ:2137/1-05/05-18-2 od 09. kolovoza 2018. utvrđeno je da je Program prihvatljiv za ekološku mrežu( Rješenje u prilogu).  Prilozi:   * Prostorni plan – groblje, * Kopija katastarskog plana, * Zemljišno knjižni izvadci i Posjedovni listovi, * Uvjerenje Upravnog odjela za prostorno uređenje, gradnju, zaštitu okoliša i zaštitu prirode KLASA:350-01/18-03/186,URBROJ.2137/1-05/1-18-2 od 28.prosinca 2018., * Očitovanje Ureda državne uprave u županiji - povrat oduzetog poljoprivrednog zemljišta, * Očitovanje Hrvatskih šuma d.o.o., Podružnice Koprivnica, da predmetne kat. čestice nisu obuhvaćene šumskogospodarskom osnovom, * Očitovanje o statusu čestica – UO za gospodarstvo, komunalne djelatnosti i poljoprivredu Koprivničko-križevačke županije-navodnjavanje, * Očitovanje Hrvatskih voda o statusu katastarskih čestica u vlasništvu RH – javno vodno dobro, * Očitovanje Ministarstva poljoprivrede vezanu uz izradu Programa raspolaganja državnim zemljištem **s naznakom da katastarsku općinu Koprivnički Ivanec** koja je u postupku katastarske izmjere **ne treba uvrstiti** u Program raspolaganja poljoprivrednim zemljištem u vlasništvu države, * Na području Općine Koprivnički Ivanec nema miniranih i minski sumnjivih područja, a očitovanje Hrvatskog centra za razminiranje biti će po primitku priloženo, * Rješenje da je Program raspolaganja poljoprivrednim zemljištem u vlasništvu Republike Hrvatske za Općinu Koprivnički Ivanec prihvatljiv za ekološku mrežu, * Temeljem zaprimljenog zahtjeva za ispravkom Programa i Prijedloga dopune Programa raspolaganja poljoprivrednim zemljištem u vlasništvu Republike Hrvatske na području Općine Koprivnički Ivanec KLASA:320-02/18-02/06, URBROJ:2137/09-19-1 izrađen je i dopunjen ovaj Program. |

Program je izrađen u sadržaju prema članku 30. Zakona o poljoprivrednom zemljištu, sukladno formi iz članka 7. i dokumentaciji prema članku 2. Pravilnika o dokumentaciji potrebnoj za donošenje Programa raspolaganja poljoprivrednim zemljištem u RH.

Nakon što katastarska izmjera stupi na snagu, potrebno je Izmjenama i dopunama Programa uvrstiti k.o. Koprivnički Ivanec u Program.

Stupanjem na snagu ovog Programa raspolaganja poljoprivrednim zemljištem u vlasništvu Republike Hrvatske za Općinu Koprivnički Ivanec KLASA: 320-02/18-01/51, URBROJ:2137/01-01/19-08 od 23. siječnja 2019. prestaje važiti Program raspolaganja poljoprivrednim zemljištem u vlasništvu Republike Hrvatske KLASA: 320-02/18-01/51, URBROJ:2137/01-04/12-18-2 od 23. srpnja 2018.godine.

Ovaj Program stupa na snagu nakon dobivanja suglasnosti Ministarstva poljoprivrede i biti će objavljen u „Službenom glasniku Koprivničko-križevačke županije“.

UPRAVNI ODJEL ZA GOSPODARSTVO, KOMUNALNE DJELATNOSTI I POLJOPRIVREDU

KOPRIVNIČKO-KRIŽEVAČKE ŽUPANIJE

**PROČELNIK:**

**Marijan Štimac, dipl.oec.**